Ispaniyalik tennischi Rafael Nadal yakkalik bahslarida o‘zining minginchi uchrashuvini o‘tkazdi. Bu Mayamidagi musobaqaning uchinchi davrasida germaniyalik Filipp Kolshrayber bilan bahsga to‘g‘ri keldi. Uchrashuv ispaniyalikning 0:6, 6:2, 6:3 hisobidagi g‘alabasi bilan yakunlandi. Shu tariqa, Nadal bunday ko‘rsatkichga erishgan 11-tennischiga aylandi. Ispaniyalik 822 bora g‘alaba qozongan hamda 178 marta mag‘lubiyatga uchragan. Ro‘yxatda 10-o‘rinni egallab turgan amerikalik Brayan Gottfrid (1004 o‘yin, 680 g‘alaba, 324 mag‘lubiyat) Nadaldan atigi 4 uchrashuv ko‘proq o‘tkazgan. Bu ko‘rsatkich bo‘yicha rekordchi esa amerikalik Jimmi Konnors sanaladi (1535 o‘yin, 1256 g‘alaba, 279 mag‘lubiyat). Eslatib o‘tamiz, Nadal – ayni damda faoliyatini davom ettirayotgan hamda 1000 uchrashuvda kortga chiqqan uchinchi tennischidir. Undan avval shveysariyalik Rojyera Federer (1340) va ispaniyalik David Ferrer (1034) bu natijaga erishgan.